Mikil umræða hefur skapast og nú bjóða Björgunarsveitirnar uppá að skjóta rótum í jörð í stað flugeldum á loft , sem er flott framtak . Fréttir sumarsins einkenndust af hitabylgjum , uppskerubresti og skógareldum úti í heimi á meðan íbúar suðvesturhornsins sátu í rigningu sem virtist engan endi ætla að taka . Í nóvember voru kynntar niðurstöður alþjóðlegrar könnunar þar sem kom fram að Íslendingar eru meðvitaður um að loftslagsbreytingar , vita að þær eru af mannavöldum en hafa litlar áhyggjur og finna ekki fyrir persónulegri ábyrgð gagnvart vandanum . Ég tel að á árinu verði loftslagsfréttir viðamiklar . Fréttir af afleiðingum loftslagsbreytinga verða augljósar og stórar á árinu eins og þær voru í ár . Jafnvel þó við hættum alfarið útblæstri í dag mun ástandið versna áður en það fer að batna . Ég spái ekki bara hörmungafréttum , ónei . Mín ósk fyrir 2019 er að við öll skiljum og trúum því að við skiptum máli . Að við verðum meira meðvituð um hvað við gerum , hvaða afleiðingar líf okkar hefur og að við tökum ábyrgð á gjörðum okkar . Þetta er hægt um leið og við bætum lífsgæði okkar og samfélagið allt . Gleðilegt 2019 . Veistu þú hvað þú getur gert til að sporna vil loftslagsvandanum ? Komdu á námskeiðið Sjálfbærni og hamingjan og finndu þín réttu skref að sjálfbærni .